rejauldu/bengali-wikipedia huggingface dataset:
"সর্বদা ছিল, সর্বদা আদিবাসী ভূমিই থাকবে", যা কখনও কখনও "সর্বদা ছিল, সর্বদা থাকবে" বা কেবল "সর্বদা থাকবে" রূপে সংক্ষেপিত হয়, হলো অস্ট্রেলিয়ার আদিবাসী ভূমি অধিকার আন্দোলনের একটি প্রতীকী বাক্য এবং স্লোগান।   উৎপত্তি  এই শব্দগুচ্ছটির উৎপত্তি ১৯৮০-এর দশকে হয়েছে বলে মনে করা হয়। তখন নিউ সাউথ ওয়েলসের সুদূর পশ্চিমাঞ্চলের বারকান্দজি জনগোষ্ঠী তাদের জন্মভূমির সার্বভৌম মালিক হিসেবে আইনি স্বীকৃতি এবং অধিকারের জন্য লড়াই করছিল। এই আন্দোলনের নেতৃত্ব দিয়েছিলেন উইলিয়াম বেটস। এই আন্দোলনের ফলস্বরূপ নিউ সাউথ ওয়েলসের প্রথম জাতীয় উদ্যানটি তার ঐতিহ্যবাহী মালিকদের ফিরিয়ে দেওয়া হয়। আন্দোলনের সময় একবার কান্ট্রিতে বেড়াতে এসে উইলিয়াম বেটসের বাবা জিম বেটস তার ছেলেকে ভূমির গল্প বলছিলেন। উইলিয়াম বলেছিলেন, "বাবা, এটি আর তোমার জমি নয়, এখন শ্বেতাঙ্গরা এর মালিক"; তার বাবা উত্তর দিয়েছিলেন, "না, তারা কেবল এটি ধার করেছে; এটি সর্বদা আদিবাসী ভূমি ছিল এবং সর্বদা থাকবে।"   অর্থ  এটা এই সত্যকে প্রতিষ্ঠিত করে যে, আদিবাসী জনগোষ্ঠীই এখন অস্ট্রেলিয়া নামে পরিচিত এই মহাদেশে প্রথম বাসিন্দা এবং তারা ৬৫,০০০ বছরেরও বেশি সময় ধরে এই ভূমিতে বসবাস করছে এবং এর যত্ন নিচ্ছে। এই ভূমির সার্বভৌমত্ব কখনও হস্তান্তর করা হয়নি। কখনও কখনও বাক্যটিকে সংক্ষিপ্ত করে "সর্বদা ছিল, সর্বদা থাকবে" বলা হয়।  এই বাক্যটি সাধারণত অস্ট্রেলিয়ার আদিবাসী এবং অ-আদিবাসীদের দ্বারা প্রতিবাদ, সমাবেশ এবং উদযাপনে উচ্চারিত হয়। এটি আদিবাসী এবং টরেস প্রণালি দ্বীপপুঞ্জের মানুষের ভূমি অধিকার, স্বনিয়ন্ত্রণ এবং সার্বভৌমত্বের সমার্থক। এটি আদিবাসী এবং টরেস প্রণালি দ্বীপপুঞ্জের জনগণের সার্বভৌমত্ব বিষয়ে স্বীকৃতির অভাবের প্রতি প্রতিক্রিয়াও বটে। এটি অস্ট্রেলিয়ার বাস্তবতা সম্পর্কে একটি মৌলিক উপলব্ধির প্রকাশ। তবে কখনও কখনও অস্ট্রেলিয়ান অভিবাসী সম্প্রদায়ের সাথে ভাব আদান প্রদানের সময় এটি চ্যালেঞ্জ তৈরি করে।   ব্যবহার  "সর্বদা ছিল, সর্বদা থাকবে" বাক্যটি কখনও কখনও 'অ্যাকনলেজমেন্ট অফ কান্ট্রি'-তে অন্তর্ভুক্ত করা হয়।  সিডনির টেলর স্কোয়ারে রেকো রেনির একটি অস্থায়ী স্থাপনার নাম (২০১২-২০১৭) "অলওয়েজ ওয়াজ, অলওয়েজ উইল বি" (সর্বদা ছিল, সর্বদা থাকবে)।  ২০১৭ সালে সিডনিতে সুপরিচিত আদিবাসী অস্ট্রেলিয়ান চিত্রসাংবাদিক বারবারা ম্যাকগ্র্যাডির তোলা ছবির একটি প্রদর্শনীর নাম ছিল "অলওয়েজ উইল বি" (সর্বদা থাকবে)।  ২০২০ সালে, "সর্বদা ছিল, সর্বদা থাকবে" NAIDOC সপ্তাহের থিম হিসেবে নির্বাচিত হয়েছিল।  ২০২৩ সালের অক্টোবরে গাজা উপত্যকায় যুদ্ধ শুরুর পর থেকে, আদিবাসী কর্মী গোষ্ঠীগুলি ফিলিস্তিনিদের সাথে সংহতি প্রকাশ করে প্রায়শই স্লোগানটি "নদী থেকে সাগর পর্যন্ত" স্লোগানের সঙ্গে জুড়ে ব্যবহার করে থাকে। "নদী থেকে সমুদ্রে / সর্বদা ছিল, সর্বদা থাকবে" স্লোগানটি অস্ট্রেলিয়ার বিভিন্ন শহরে অনুষ্ঠিত ২০২৫ সালের আক্রমণ দিবসের সমাবেশগুলিতে বার বার উচ্চারিত হয়েছে।   তথ্যসূত্র   বিষয়শ্রেণী:আদিবাসী ভূমি অধিকার বিষয়শ্রেণী:জাতীয় নীতিবাক্য বিষয়শ্রেণী:আদিবাসী অধিকার বিষয়শ্রেণী:আদিবাসী অধিকার আন্দোলন বিষয়শ্রেণী:অস্ট্রেলিয়ায় আদিবাসী ভূমি অধিকার আন্দোলন বিষয়শ্রেণী:অস্ট্রেলিয়ায় আদিবাসী ভূমি অধিকার
বাইফোকাল লেন্স (Bifocals) বা দ্বিকেন্দ্রী পরকলা দুটি স্বতন্ত্র অপটিক্যাল লেন্সযুক্ত চশমা। বাইফোকালগুলি সাধারণত প্রেসবিওপিয়া রোগীদের জন্য নির্ধারিত হয় যাদের মায়োপিয়া, হাইপারোপিয়া অথবা উপাত্ত্ব ঠিকভাবে দেখতে লেন্স সংযোজন প্রয়োজন। thumb|বিভিন্ন বিবর্ধনের ক্ষেত্র সহ একটি বাইফোকাল লেন্স  ইতিহাস বেঞ্জামিন ফ্রাঙ্কলিন সর্বপ্রথম বাইফোকাল লেন্স আবিষ্কার করেন। তিনি একটি সাধারণ লেন্সে নিচের অংশে উত্তল লেন্স সংযোজন করে এটি তৈরী করেছিলেন। ১৯৯০ সালে যুক্তরাষ্ট্র গেজেট সাময়িকীর জজ ওয়েলি ও জন ফেন্নোর একনিষ্ঠ তদন্তে প্রমাণিত হয়েছে যে ১৭০০-১৮০০শ খৃস্টাব্দের মাঝে তিনি এটি তৈরী করেছিলেন। ট্রাইফোকাল লেন্সের আবিষ্কর্তা আইজ্যাক হকিন্স ১৮২৪ খিস্টাব্দে এই চশমার উপর গবেষণা করে ট্রাইফোকাল চশমা তৈরী করেছিলেন। ১৯৫৫ সালে আরভিং রিপস অদৃশ্য বা মূল লেন্সের সাথে মিশে যাওয়া লেন্স তৈরী করেছিলেন।  গঠন ও উন্নতি প্রথমে তৈরীকৃত লেন্সের মূল লেন্সের নিচের অংশে উত্তল লেন্সর টুকরো লাগানো হত। এতে এটি অনেক ভারি ছিল যা একটানা ব্যবহারে কানব্যাথা ও নাক ব্যাথা হতো। বিংশ শতাব্দীর শুরুর দিকে উত্তল লেন্সটি মূল লেন্সের সাথে মিশিয়ে দেয়া শুরু হয়। কিন্তু ভঙ্গুরতা কারণে সবাই ব্যর্থ হচ্ছিল। ব্যাপক ব্যর্থতার পর ১৯০৮ সালে জন জুনিয়রের নমুনায় লুইস ওয়াকার ও জন এল একটি  মজবুত বাইফোকাল লেন্স তৈরী করেছিলেন যা বর্তমানের আধুনিক বাইফোকাল লেন্স গুলোর নমুনা।  অসুবিধা বাইফোকাল লেন্স ব্যবহারে মাথা ব্যাথা হয় , এমনকি একটানা ব্যবহারে মানুষ অজ্ঞান হয়ে যেতে পাারে। একটানা ব্যবহারে বিশ্রাম নেয়ার প্রয়োজন হয় এবং মস্তিষ্কের দর্শন ক্ষমতা দিন দিন হ্রাস পায়।  আরও দেখুন ট্রাইফোকাল   তথ্যসূত্র   বিষয়শ্রেণী:সংশোধনী লেন্স বিষয়শ্রেণী:১৮শ শতাব্দীর উদ্ভাবন বিষয়শ্রেণী:মার্কিন উদ্ভাবন বিষয়শ্রেণী:চক্ষুপরিধেয়
হাই-হক নৃত্য একটি ঐতিহ্যবাহী ভারতীয় নৃত্য। এর উৎপত্তি ভারতের ত্রিপুরায়। সংস্কৃতি হাই-হক নৃত্য ত্রিপুরার হালাম সম্প্রদায়ের একটি গুরুত্বপূর্ণ নৃত্য যা দেবী লক্ষ্মীকে খুশি করার জন্য পূজার স্থানে সঙ্গীতের সাথে পরিবেশিত হয়। হাই-হক নৃত্য সাধারণত ফসল কাটার পরে পরিবেশিত হয়। হাই-হাক নৃত্যটি উৎকৃষ্ট করুণা এবং ছন্দ দ্বারা চিহ্নিত করা হয়, উত্তরাধিকারসূত্রে প্রাপ্ত ঐতিহ্যকে প্রতিফলিত করে।  তথ্যসূত্র   বিষয়শ্রেণী:ত্রিপুরার নৃত্য
মাহবুব উজ জামান একজন বাংলাদেশী পেশাদার কূটনীতিক। তিনি চীনে বাংলাদেশের রাষ্ট্রদূত হিসেবে দায়িত্ব পালন করেছেন। এই পদে নিয়োগ লাভের আগে তিনি পররাষ্ট্র মন্ত্রণালয়ে সচিব (এশিয়া ও প্যাসিফিক) হিসেবে দায়িত্ব পালন করেন।  প্রাথমিক জীবন তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতক (সম্মান) এবং স্নাতকোত্তর ডিগ্রি লাভ করেন। ফরাসি ভাষা ও আন্তর্জাতিক সম্পর্ক বিষয়ে বেলজিয়াম থেকে তিনি একটি ডিপ্লোমাও অর্জন করেছেন।  কর্মজীবন মাহবুব উজ জামান বিসিএস পররাষ্ট্র ক্যাডারের ১৯৮৫ ব্যাচের একজন কূটনীতিক। দীর্ঘ কূটনৈতিক জীবনে তিনি জেনেভা ও নিউ ইয়র্কে বাংলাদেশ স্থায়ী মিশন ছাড়াও টোকিও, অটোয়া ও নয়াদিল্লিতে বাংলাদেশ মিশনে বিভিন্ন দায়িত্ব পালন করেছেন। তিনি শ্রীলঙ্কা ও সিঙ্গাপুরে বাংলাদেশের হাইকমিশনার ছিলেন। তিনি পররাষ্ট্র মন্ত্রণালয়ের সচিব (এশিয়া ও প্যাসিফিক) এবং চীনে বাংলাদেশের রাষ্ট্রদূত হিসেবেও দায়িত্ব পালন করেছেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:বাংলাদেশী কূটনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চীনে বাংলাদেশের রাষ্ট্রদূত বিষয়শ্রেণী:জীবিত ব্যক্তি বিষয়শ্রেণী:বাংলাদেশী সরকারি চাকরিজীবী বিষয়শ্রেণী:শ্রীলঙ্কায় বাংলাদেশের হাই কমিশনার বিষয়শ্রেণী:সিঙ্গাপুরে বাংলাদেশের হাই কমিশনার
মৈনাক () বা মৈনাক পর্বত, হিমাবনের পুত্র, হিন্দু মহাকাব্য রামায়ণে উল্লেখিত একটি পর্বত। তিনি দেবী পার্বতীর ভাই। মৈনাক হনুমানের সহযোগী, তিনি লঙ্কায় যাত্রায় দেবতাকে সাহায্য করেছিলেন। কিংবদন্তি ব্রহ্মাণ্ডপুরাণ অনুসারে, প্রাচীন যুগে, পর্বতগুলির ডানা ছিল এবং তারা যেমন খুশি পৃথিবীর দিকে উঠত এবং নেমে আসত। জনগণের ভয়ে ইন্দ্র পাহাড়কে সারিবদ্ধ করে দাঁড় করিয়েছিলেন এবং তাদের ডানা কেটে ফেলেছিলেন। এই সময়ে, বায়ুর দেবতা, বায়ু, তার বন্ধু মৈনাককে নিয়ে যান এবং তাকে সমুদ্রে নিরাপত্তা দেন। ময়নাকা এবং মহাসাগর ঘনিষ্ঠ মিত্র হয়ে ওঠে। বায়ুর পুত্র হনুমান মৈনাকের বন্ধু ও ত্রাণকর্তা হয়েছিলেন। এই কারণে মৈনাক লঙ্কায় যাওয়ার পথে হনুমানের আশ্রয় দেন।  তথ্যসূত্র  বিষয়শ্রেণী:হিন্দু দেবী বিষয়শ্রেণী:রামায়ণের চরিত্র বিষয়শ্রেণী:হিন্দু পৌরাণিক চরিত্র
ম্যাথু স্কট ওয়েড (); (জন্ম: ২৬ ডিসেম্বর ১৯৮৭) হলেন একজন অস্ট্রেলিয়ান  ক্রিকেটার, যিনি আন্তর্জাতিক ক্রিকেটের তিনটি ফরমেটে (টেস্ট, ওয়ানডে এবং টোয়েন্টি২০ ইন্টারন্যাশনাল) উইকেটরক্ষক হিসেবে অস্ট্রেলীয় জাতীয় দলের প্রতিনিধিত্ব করেছেন৷ সাম্প্রতিক বাংলাদেশ সফরে অ্যারন ফিঞ্চের অনুপস্থিতিতে অস্ট্রেলিয়া়ান টি-টোয়েন্টি দলের ক্যাপ্টেন্সি করবেন।http://www.cricketarchive.com/Archive/Players/95/95740/95740.html তিনি ঘরোয়া প্রথম শ্রেণীর ক্রিকেট ও লিস্ট এ ক্রিকেট "ভিক্টোরিয়া বুশেরঞ্জার্স" দলের হয়ে খেলেন এবং ঘরোয়া টুয়েন্টি২০ ক্রিকেট মেলবোর্ন স্টার দলের হয়   প্রাথমিক জীবন  ওয়েড ১৯৮৭ সালে ২৬ ডিসেম্বর হোবার্টে জন্মগ্রহণ করেন। তিনি স্কট ওয়েড এর সন্তান যিনি ভিক্টোরিয়ান ফুটবল লীগে ফুটবল খেলেছেন।   ক্যারিয়ার সেরা পারফরমেন্স   ব্যাটিং স্কোর ফিক্সার মাঠ মৌসুম টেস্ট১০৬অস্ট্রেলিয়া বনাম ওয়েস্ট ইন্ডিজরসিউ২০১২ওয়ানডে৬৭অস্ট্রেলিয়া বনাম ভারতমেলবোর্ন২০১২টি২০ আই৭২অস্ট্রেলিয়া বনাম ভারতসিডনি২০১২এফসি১১৩*ভিক্টোরিয়া বনাম কুইন্সল্যান্ডমেলবোর্ন২০১১লিস্ট এ১২০ভিক্টোরিয়া বনাম ওয়েস্টার্ন অস্ট্রেলিয়ামেলবোর্ন২০১১টি২০৮০অস্ট্রেলিয়া এক বনাম শ্রীলঙ্কা এটাউনসভিলে২০১০   তথ্যসূত্র    বহিঃসংযোগ         বিষয়শ্রেণী:১৯৮৭-এ জন্ম বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলীয় উইকেট-রক্ষক বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:জীবিত ব্যক্তি বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:হোবার্ট থেকে আগত ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:গুজরাত টাইটান্সের ক্রিকেটার বিষয়শ্রেণী:জোবার্গ সুপার কিংসের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:উইকেট-রক্ষক বিষয়শ্রেণী:দেশত্যাগী অস্ট্রেলীয় ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
কুন্দ্রতুর দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। লোকালয়টি চেন্নাইয়ের পুরাতন মন্দিরগুলির অন্যতম মুরুগা মন্দিরের জন্য‌  পরিচিত। এটি তামিল পেরিয়াপুরাণের লেখক ও প্রসিদ্ধ সন্ত শেক্কীলার জন্মস্থল।   কুন্দ্রতুরে অবস্থিত অন্যান্য উল্লেখযোগ্য মন্দির হল কন্ধলীশ্বর মন্দির, তিরুবূরগ পেরুমাল মন্দির, তিরু নাগেশ্বর মন্দির ও দৈব পুলবর শেক্কীলা মন্দির। এখানে কিছু বৈদিক মন্দির ও পবিত্র আধার রয়েছে, সম্প্রতি ইয়েল বিশ্ববিদ্যালয়ের একদল গবেষক এই বিষয়গুলি নিয়ে গবেষণা করছেন। লোকালয়টির নিকটতম রেলস্টেশন হল চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন।  পরিকাঠামো  কুন্দ্রতুর তালুক দপ্তর: ২০১৯ খ্রিস্টাব্দে কুন্দ্রতুর কাঞ্চীপুরম জেলার একটু তালুকে পরিণত হয়।  কুন্দ্রতুর সাব-রেজিস্ট্রার অফিস  কুন্দ্রতুর আঞ্চলিক পরিবহন অফিস - যান নিবন্ধন TN 85 (টিএন ৮৫)  কুন্দ্রতুর বাস ডিপো  thumb|left|বল্লুবর মূর্তি, কুন্দ্রতুর তামিলনাড়ু রাজ্যের ১৬৩ টি বিজ্ঞাপিত এলাকার (মেগালিথিক সাইট) মধ্যে এটি একটি।  thumb|left|২০১৯ সালের জানুয়ারি মাসে কুন্দ্রতুরে অনুষ্ঠিত তামিল কুরল বক্তৃতা  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
__TOC__  ০৪ মে ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  একে অপরের নামে নিবন্ধ লিখেছেন, হতে পারে তারা একই ব্যক্তি অথবা সংঘবদ্ধ হয়ে সম্পাদনা করছেন —শাকিল (আলাপ · অবদান) ১৮:৩৩, ৪ মে ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  নিশ্চিত করা হয়েছে ও বাধা দেওয়া হয়েছে। রিয়াজ (আলাপ) ১৫:২৩, ১৭ মে ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
অভিধর্ম মহাবিভাষশাস্ত্র () হলো একটি আদি বৌদ্ধ ধর্মগ্রন্থ।Venerable Dhammajoti:  Sarvāstivāda Abhidharma Vol III, Center for Buddhist Studies HKU. এটি ১৫০ খ্রিস্টাব্দের দিকে রচিত হয়েছে বলে মনে করা হয়।Potter, Karl. Abhidharma Buddhism to 150 A.D. 1998. p. 112 এটি অভিধর্ম, বৌদ্ধ দর্শনের উপর বিশ্বকোষীয় রচনা। এর রচনাটি বৈভাষিক নামে নতুন চিন্তাধারার প্রতিষ্ঠার দিকে পরিচালিত করে, যা বৌদ্ধ চিন্তা ও অনুশীলনের ইতিহাসে অত্যন্ত প্রভাবশালী ছিল।  বিষয়বস্তু  বিশাল পাঠ্য হিসাবে, এটি উপাদানের বিশাল বিন্যাস রয়েছে। এর মধ্যে রয়েছে মূলত আজকের প্রতিটি মতবাদ সংক্রান্ত বিষয়ের আলোচনা, যা শুধুমাত্র অ-সর্বস্তিবাদ মতই নয়, যেমন বিভজ্যবাদ, পুদ্গলবাদ,  মহাসাংঘিক এবং অন্যান্য; তবে অ-বৌদ্ধ ব্যবস্থা, যেমন সাংখ্য, বৈশেষিক এবং অন্যান্য; এবং পরিশেষে সর্বাস্তিবাদ নিজেই, যেমনটি এর বিভিন্ন বিদ্বান ও শ্রদ্ধেয় নেতাদের দ্বারা প্রতিনিধিত্ব করেছেন।  পূর্ববর্তী দুটি বিষয়ে, তাদের 'অপ্রথাগত' ও 'ভুল' মতবাদগুলিকে বৌদ্ধ সর্বাস্তিবাদের দৃষ্টিকোণ থেকে কার্যকর করা হয়েছে। পরেরটির বিষয়ে, সর্বাস্তিবাদ মতবাদের আরও বিশদ বিবরণ হিসাবে বিভিন্ন মতামত প্রকাশ করা হয়। এগুলি প্রায়শই উন্মুক্ত হয়, কোন বিশেষ ব্যাখ্যা অন্যের উপর সমর্থন করে না, যদিও কখনও কখনও নির্দিষ্ট ব্যাখ্যাকে বিশেষভাবে স্পষ্ট এবং শিক্ষার সাথে সামঞ্জস্যপূর্ণ বলে প্রশংসা করা হয়।  উপরোক্ত উভয় কারণেই, বিভাষ সাহিত্য শুধুমাত্র এই সম্প্রদায়কে বোঝার জন্যই নয়, বুদ্ধ ধর্মের সাধারণ অবস্থা এবং তৎকালীন অন্যান্য অ-বৌদ্ধ ধর্ম সম্পর্কে ভাল দৃষ্টিভঙ্গি পেতেও বিশেষভাবে উপযোগী।   তথ্যসূত্র   বিষয়শ্রেণী:আদি বৌদ্ধ ধর্মগ্রন্থ বিষয়শ্রেণী:বৌদ্ধ গ্রন্থ বিষয়শ্রেণী:চীনে বৌদ্ধধর্ম বিষয়শ্রেণী:অভিধর্ম
thumb|right|260px|জার্মানীর বার্লিনে 'ভালোবাসা পদযাত্রা'তে লিফলেট বিতরণকৃত একজন নগ্ন নারী। thumb|right|260px|ব্রিটিশ কলাম্বিয়ার কেলোওনা অঞ্চলে 'প্রকাশ্য নগ্ন গোসলে' উন্মুখ একজন নারী। প্রকাশ্য নগ্নতা ব্যক্তিগত পরিবেশ ছাড়া অন্য কোনো পরিবেশে কোনো ব্যক্তির নগ্ন অবস্থায় অবস্থান করাকে নির্দেশ করে।See German position (German) এর দ্বারা কোনো ব্যক্তিকে জন প্রকাশ্যে নগ্নভাবে বিচরণ বা অবস্থান করাকে বোঝানো হয়। কোনো ব্যক্তির বাসায়, বা ব্যক্তিগত স্থান বা পরিবেশে নগ্ন অবস্থায় বিচরণ করাকে প্রকাশ্যে নগ্নতা হিসেবে ধরা হয় না। এসকল ব্যক্তিগত স্থান বা বিশেষ পরিবেশের মধ্যে আছে সুইমিং পুল, ব্যায়ামাগার, নগ্নতাবাদীদের জন্য তৈরি ক্লাব বা রিসোর্ট ইত্যাদি। কারণ এসক স্থান নগ্নতাবাদীদের জন্যই বিশেষভাবে স্থাপিত। নগ্নতাবাদ সামাজিক নগ্নতার প্রচার করে, কিন্তু বেশিরভাগ ক্ষেত্রে তা ব্যক্তিগত বা প্রাতিষ্ঠানিকভাবে ঘোষিত বিশেষ স্থানের ক্ষেত্রেই প্রযোজ্য হয়।220x124px|thumb|right  কিছু ক্ষেত্রে প্রকাশ্য নগ্নতা বৈধ হতে পারে। উদাহরণস্বরূপ বিশ্বে বহু দেশ আছে যেখানে নগ্ন সৈকতগুলোতে, বা অন্য কিছু স্থানে অপ্রাতিষ্ঠানিকভাবে হলেও প্রকাশ্য নগ্নতাকে বৈধ ধরা হয়। সেসকল স্থানে কোনো ব্যক্তি নগ্নভাবে বিচরণ করার জন্য কোনো আইনত হুমকির স্বীকার হবেন না।  সেসকল স্থান ব্যতীত, বিভিন্ন সমাজে প্রকাশ্য নগ্নতার গ্রহণযোগ্যতা সমাজ হিসেবে গুরুতপূর্ণভাবে পরিবর্তিত হয়। কারো প্রতি দৃষ্টি আকর্ষণের জন্য নগ্নতা ব্যবহৃত হলে, অথবা কোনো কারণে এই ব্যাপারটি ঘটলে তা 'এক্সিবিশনিজম' নামে পরিচিত হতে পারে। কিছু মানুষ জনসম্মুখে নিজেদেরকে নগ্ন করে প্রচারণা আকর্ষণ করেন, যাঁরা স্ট্রিকার নামে পরিচিত। সাধারণত খেলাধুলা বা সামাজিক বিভিন্ন অনুষ্ঠানে স্ট্রিকিং দেখা যায়।   আরও দেখুন   নগ্নতাবাদ  যুদ্ধে নগ্নতা  মুক্তস্তন   তথ্যসূত্র    আরো পড়ুন   The Offense of Public Nudity by Mark Storey  Naturism and Civil Disobedience by Mark Storey  Nude & Natural 20.4 Summer 2001. Article by Jim Meyer on TFTBY titled Vincent's Vision: Is Vincent Bethell a menace to decent society? Or the best thing to happen to naturism in years?. Includes an interview with Vincent Bethell. Seven pages with ten pictures.  Nude & Natural 21.2 Winter 2002. The Bethell Approach: A Protest Colloquy/The Bethell Approach: Is the Time for Mass Nude Protests Upon Us? Includes statements by Vincent Bethell, Mark Nisbet, Cec Cinder, Paul Rapoport, Les Rootsey, Morley Shloss, T.A. Wyner, and Mark Storey. Eight Pages, four pictures. Briefly Noted Vincent Victorious.  Nude & Natural Vol 21.3: 24-28, Spring 2002.Terri Sue Webb: An American Bethell/Beyond Safe Havens: Oregon's Terri Sue Webb (written by Daniel Johnson).  Nude & Natural Vol 23.4: 73, Summer 2004.Takin' It to the Streets: The Cutting Edge of Naturism by Mark Storey. Mark claims "The future of naturism is on public lands. To gain naturist freedoms on public lands will require getting naked in public".  Nude & Natural magazine issues 12.2, 12.3, 13.1 for coverage of Andrew Martinez.   বহিঃসংযোগ    Law of nature prevails in Vermont by Brian McQuarrie, The Boston Globe, August 23, 2006  Photos from the National Penis Day in New Zealand  বিষয়শ্রেণী:নগ্নতা বিষয়শ্রেণী:প্রকাশ্য নগ্নতা
আলেসান্দ্রো নেস্তা (জন্ম: মার্চ ১৯, ১৯৭৬) একজন ইতালিয়ান সাবেক ফুটবলার এবং কোচ। তিনি মূলত একজন দুর্দান্ত সেন্টার-ব্যাক ছিলেন। নেস্তা তার ক্যারিয়ার শুরু করেন লাৎসিয়ো ক্লাবে এবং পরে দীর্ঘদিন এসি মিলানে খেলেছেন। তিনি তার দারুণ ট্যাকল, পজিশনিং ও নেতৃত্বের জন্য বিখ্যাত ছিলেন। নেস্তা ২০০৬ সালে ইতালির হয়ে বিশ্বকাপ জয় করেন। অবসরের পর তিনি কোচিং পেশায় যুক্ত হন।  আলেসান্দ্রো নেস্তা অবসরের পর কোচিংয়ে নামেন। তিনি মায়ামি এফসি, পেরুজিয়া ও ফ্রোজিনোনে ক্লাবের ম্যানেজার ছিলেন। বর্তমানে তিনি ইতালির ক্লাব রেজিনার কোচ ছিলেন কিছুদিন। শান্ত স্বভাবের হলেও তিনি ট্যাকটিকস ভালো বোঝেন।  এসি মিলান   left|thumb|একটি ম্যাচে রোনালদো (বামে) এবং নেস্তা (ডানে)  আলেসান্দ্রো নেস্তা ২০০২ সালে এসি মিলানে যোগ দেন এবং ২০১২ সাল পর্যন্ত খেলেন। তিনি মিলানের রক্ষণভাগের অন্যতম স্তম্ভ ছিলেন। মালদিনি ও কাফুর সঙ্গে দুর্দান্ত জুটি গড়ে তোলেন। তাঁর ঠান্ডা মাথার ট্যাকল আর বুদ্ধিদীপ্ত পজিশনিং মিলানের বহু ম্যাচ বাঁচিয়েছে। এই সময়ে তিনি ২টি সিরি আ, ২টি উয়েফা চ্যাম্পিয়নস লিগ, ও ১টি ফিফা ক্লাব বিশ্বকাপ জেতেন। চোটের কারণে মাঝেমধ্যে মাঠের বাইরে থাকলেও, ফিট থাকলে প্রথম একাদশে তার জায়গা ছিল নিশ্চিত। মিলানের ইতিহাসে তিনি একজন কিংবদন্তি ডিফেন্ডার হিসেবে মনে রাখা হয়।   পরিসংখ্যান  আন্তর্জাতিক  + জাতীয় দল এবং বছর অনুযায়ী উপস্থিতি এবং গোলজাতীয় দলবছরম্যাচগোলইতালি১৯৯৬২০১৯৯৭৭০১৯৯৮৭০১৯৯৯৬০২০০০১৩০২০০১৫০২০০২১০০২০০৩৭০২০০৪১০০২০০৫৫০২০০৬৬০মোট৭৮০   তথ্যসূত্র
তাতিয়ানা নিকোলায়েভনা কোতোভা (; জন্ম ৩ সেপ্টেম্বর ১৯৮৫) একজন রুশ সঙ্গীতশিল্পী, অভিনেত্রী এবং টেলিভিশন ব্যক্তিত্ব। তিনি মিস রাশিয়া ২০০৬ খেতাব বিজয়ী এবং ইউক্রেনীয় নারী পপ দল নু ভিরগোসের প্রাক্তন শিল্পী।  তাতায়ানা কোতোভা, অর্থনীতি এবং সংকট ব্যবস্থাপক। ২০০৬ সালে তিনি মিস রাশিয়া সুন্দরী প্রতিযোগিতায় একজন প্রতিযোগী হিসাবে অংশ নেন এবং খেতাব জিতে নেন। পরের বছর তিনি চীনে অনুষ্ঠিত মিস ওয়ার্ল্ড ২০০৭ এবং মেক্সিকোতে অনুষ্ঠিত মিস ইউনিভার্স ২০০৭ প্রতিযোগিতায় রাশিয়ার প্রতিনিধিত্ব করার সুযোগ পান। তাতিয়ানা মিস ইউনিভার্স ২০০৭-এর অন্যতম প্রিয় ছিলেন, কিন্তু সেমিফাইনালে পৌঁছাতে পারেননি। আনা মালোভা এবং স্বেতলানা গোরেভার পর তাতিয়ানা কোতোভা হলেন তৃতীয় রুশ যিনি মিস ইউনিভার্স এবং মিস ওয়ার্ল্ড উভয় প্রতিযোগিতায় অংশগ্রহণ করেন।  মার্চ ২০০৮ থেকে এপ্রিল ২০১০ পর্যন্ত তিনি ভেরা ব্রেজনেভাকে প্রতিস্থাপন করে পপ-ব্যান্ড নু ভিরগোসের একক সঙ্গীতশিল্পী হয়েছিলেন। তিনি বর্তমানে একক কর্মজীবনে কাজ করছেন।  ২০১০ সালে, কোতোভা একজন টিভি-উপস্থাপক হয়েছিলেন। তিনি নকশাকারী ম্যাক্স চেরনিতসভের সাথে জুটি বেঁধে মুজ টিভি চ্যানেলের ফ্যাশন ইমার্জেন্সি এসিস্ট্যান্ট (Скорая модная помощь) অনুষ্ঠানটি পরিচালনা করেন।    ১৯৮৫-২০০৫: প্রাথমিক জীবন  তাতিয়ানা কোতোভা ১৯৮৫ সালের ৩ সেপ্টেম্বর শোলোখভস্কিতে (রোস্তভ অঞ্চল) একটি ছোট পরিবারে জন্মগ্রহণ করেছিলেন। তার বাবা, নিকোলে কোটভ, প্রথমে একজন খনি শ্রমিক হিসাবে কাজ করতেন এবং পরে ব্যবসায়িক কাজে নিযুক্ত হন। তার মা মেরিনা কোতোভা একটি ব্যাংকে চাকরি করতেন। তাতিয়ানার এক ছোট বোন একেতেরিনা রয়েছে। তাতিয়ানা কোতোভা স্কুলে থাকাকালীন তার প্রথম সুন্দরী প্রতিযোগিতা "মিস অটাম ৯৮" এ অংশগ্রহণ করেছিলেন এবং "মিস চার্ম" খেতাব জিতেছিলেন। সাউদার্ন ফেডারেল বিশ্ববিদ্যালয়ের অর্থনীতি অনুষদে অধ্যয়নের সময়, তাতিয়ানাকে "ইমেজ এলিট" এজেন্সির মডেলিং প্রশিক্ষণ কোর্সে আমন্ত্রণ জানানো হয়েছিল।   ২০০৬-২০০৭: মিস রাশিয়া, মিস ওয়ার্ল্ড এবং মিস ইউনিভার্স  কয়েক মাস পরে, কোতোভা "রাশিয়ার দক্ষিণের সেরা মডেল" প্রতিযোগিতায় অংশ নেওয়ার প্রস্তাব পান। এই প্রতিযোগিতায় তিনি শীর্ষ পাঁচ চূড়ান্ত তালিকায় প্রবেশ করেন। তারপরে তিনি আরো অনেক সুন্দরী প্রতিযোগিতায় অংশগ্রহণ করেন এবং বিজয়ী হন। ২০০৬ সালের ডিসেম্বরে, কোতোভা ৫৩% দর্শকদের ভোটে "মিস রাশিয়া ২০০৬"  খেতাব জিতেন। ২০০৭ সালে, তিনি "মিস ইউনিভার্স" এবং "মিস ওয়ার্ল্ড" উভয় আন্তর্জাতিক প্রতিযোগিতায় রাশিয়ার প্রতিনিধিত্ব করেন। তাতিয়ানা প্রতিযোগিতার অন্যতম প্রিয় ছিলেন।   ব্যক্তিগত জীবন  ইউক্রেনে রাশিয়ার আগ্রাসনের সময় ২৪ ফেব্রুয়ারি ২০২২ তারিখে কোতোভা ইনস্টাগ্রামে রাশিয়া ও ইউক্রেনের মধ্যে শান্তির আহ্বান জানিয়েছিলেন।    তথ্যসূত্র    বহিঃসংযোগ    সরকারী ওয়েবসাইট   তাতিয়ানার বিজয়ী নিবন্ধটি ২০ মে ২০১০ পুনরুদ্ধার করা হয়েছে   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ গায়িকা বিষয়শ্রেণী:মিস ইউনিভার্স ২০০৭-এর প্রতিযোগী বিষয়শ্রেণী:রুশ সুন্দরী প্রতিযোগিতার বিজয়ী বিষয়শ্রেণী:মিস ওয়ার্ল্ড ২০০৭-এর প্রতিনিধি বিষয়শ্রেণী:মিস রাশিয়া বিজয়ী বিষয়শ্রেণী:সাউদার্ন ফেডারেল বিশ্ববিদ্যালয়ের শিক্ষার্থী বিষয়শ্রেণী:অপর্যালোচিত অনুবাদসহ পাতা
ওয়েস্ট লন্ডন লিগ একটি ফুটবল প্রতিযোগিতা ছিল, যা পশ্চিম লন্ডনের আশেপাশে অবস্থিত দলগুলোর সমন্নয়ে অনুষ্ঠিত হতো। এটি ১৮৯২ সালে গঠিত হয়েছিল এবং এতে কেবল অপেশাদার দলগুলো অংশগ্রহণ করতো।   ইতিহাস  এই লিগটি ১৮৯২ সালে প্রতিষ্ঠা লাভ করেছিল; এই লিগের প্রতিষ্ঠাকালীন সদস্যরা হচ্ছে, ফুলহ্যাম, কুইন্স পার্ক রেঞ্জার্স, স্ট্যানলি, প্যাডিংটন, সাউথল, গ্রোভ হাউস, কিল্ডেয়ার এবং সেন্ট জন'স কলেজ।   বিজয়ী   ১৮৯২–৯৩: ফুলহ্যাম  ১৮৯৫–৯৬: স্ট্যানলি  ১৯০০–০১: স্টেইন্স টাউন  ১৯৩১–৩২: লাইটহাউস   তথ্যসূত্র   বিষয়শ্রেণী:লন্ডনে ফুটবল প্রতিযোগিতা বিষয়শ্রেণী:ইংল্যান্ডের বিলুপ্ত ফুটবল লিগ
thumb|500px|The JVLR & Powai Lake as seen from the top of Emerald Isle, Powai thumb|পওয়াই হ্রদ  পবই হ্রদ মুম্বইয়ের উত্তর শহরতলির পবই উপত্যকায় অবস্থিত একটি কৃত্রিম হ্রদ। ১৮৯১ সালে ব্রিটিশ কর্তৃপক্ষ এই হ্রদটি খনন করেন। ফ্রামাজি কাভাসজি পবই এস্টেটের নামানুসারে এই হ্রদের নামকরণ করা হয়। যে অঞ্চলে এই হ্রদটি অবস্থিত সেই অঞ্চলটির নামও পবই। ভারতের অগ্রণী বিজ্ঞান ও প্রযুক্তি শিক্ষাপ্রতিষ্ঠান ভারতীয় প্রযুক্তি সংস্থান, বম্বে এই হ্রদের পূর্বদিকে অবস্থিত। অপর একটি প্রসিদ্ধ সংস্থা ন্যাশানাল ইনস্টিটিউট অফ ইন্ডাস্ট্রিয়াল ইঞ্জিনিয়ারিং (এনআইটিআইই) এই হ্রদের সন্নিকটে অবস্থিত। বর্তমানে এই হ্রদকে ঘিরে বসতি অঞ্চল ও বিলাসবহুল হোটেল গড়ে উঠেছে। ফলে সাম্প্রতিক বছরগুলিতে এই হ্রদের চারপাশের জনসংখ্যাও বৃদ্ধি পেয়েছে।  thumb|left|150px|:River-Geography-Mumbai.png|thumb|left|200px|পওয়াই হ্রদ মিঠী নদীর উপর বিহার হ্রদ এর ভাটিতে অবস্থিত হ্রদখননের সময় এই হ্রদটির আয়তন ছিল  এবং এর গভীরতা ছিল  (তীরবর্তী স্থান) থেকে  পর্যন্তmembers.tripod.com, A Brief History of Powai Lake।  হ্রদটির জলের গুণমান অনেক অবনতি পর্যায়ের মাধ্যমে সর্বস্বান্ত হয়েছে। পবই হ্রদের জল পূর্বে মুম্বই শহরে পানীয় জল হিসেবে সরবরাহ করা হত। বর্তমানে দূষণের জন্য এই হ্রদের জল অপেয় বলে ঘোষিত হয়েছে। তবে হ্রদটি এখনও একটি পর্যটক আকর্ষক স্থান।  পথনির্দেশ হ্রদটি সড়কপথে মুম্বাই থেকে , শিব, এবং কুর্লা অথবা সান্তাক্রজ ও আন্ধেরি হয়ে তটস্থ। মুম্বাই উপনগরীয় রেলের মধ্য লাইন স্থিত কঞ্জুরমার্গ স্টেশন হ্রদটি সবচাইতে নিকটতম রেলওয়ে স্টেশন। এছাড়াও যোগেশ্বরীর কাছে পশ্চিম দ্রুতগতি মহাসড়কের সাথে সংযুক্ত "জেভিএল" রোড দ্বারও পওয়াই লেক যাওয়ার সহজতম পথ।   গ্যালারি    তথ্যসূত্র    বহিঃসংযোগ   Community Newspaper of Powai    Powai Lake Satellite image in Google Maps  Powai Temple   All Info on powai categorized  বিষয়শ্রেণী:মুম্বই বিষয়শ্রেণী:মুম্বইয়ের হ্রদ
থাম্ব|ইভা লঙ্গোরিয়া সমন্বিত সংখ্যা ৪০ এর ম্যাগাজিন প্রচ্ছদ ওপেন ইওর আইজ ছিল একটি মার্কিন ম্যাগাজিন যা ল্যাটিনো পুরুষদের লক্ষ্য করে।  ম্যাগাজিনটি লস অ্যাঞ্জেলেস ভিত্তিক ছিল।  ম্যাগাজিনটি জুলাই ১৯৯৯  থেকে ২০১১ পর্যন্ত প্রকাশিত হয়েছিল। এটি বিনোদন, নারী, খেলাধুলা, গাড়ি, সম্পর্ক, হাস্যরস এবং ল্যাটিনো সংস্কৃতির গল্পগুলি প্রকাশ করতো।   তথ্যসূত্র   বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন বিষয়শ্রেণী:মার্কিন যুক্তরাষ্ট্রের পুরুষদের ম্যাগাজিন বিষয়শ্রেণী:১৯৯৯-এ প্রতিষ্ঠিত ম্যাগাজিন বিষয়শ্রেণী:২০১১-এ বিলুপ্ত ম্যাগাজিন
জ্যোৎস্না বিশ্বাস একজন বাংলাদেশী মঞ্চ ও যাত্রা অভিনেত্রী। তিনি ৩০০টির বেশি যাত্রাপালায় অভিনয় করেছেন এবং ২০টি যাত্রা পরিচালনা করেছেন। যাত্রায় অভিনয়ের জন্য ১৯৭৭ সালে তিনি "যাত্রা সম্রাজ্ঞী" খেতাব লাভ করেন। মঞ্চ ও যাত্রায় অবদানের জন্য বাংলাদেশ সরকার তাকে ২০১১ সালে একুশে পদকে ভূষিত করে।  প্রারম্ভিক জীবন জ্যোৎস্না মানিকগঞ্জ জেলার এক সাংস্কৃতিক পরিবারে জন্মগ্রহণ করেন। শৈশব থেকেই তার গান-বাজনা এবং অভিনয়ের আগ্রহ দেখা যায়।  কর্মজীবন জ্যোৎস্না ১৯৬০ এর দশকে যাত্রায় অভিনয়ের মধ্য দিয়ে তার কর্মজীবন শুরু করেন। ১৯৯৪ সালে তিনি প্রথম টেলিভিশন নাটকে অভিনয় করেন উত্তম গুহ পরিচালিত সহস্রধারায়। ১৯৯৯ সালে তিনি তানভীর মোকাম্মেল পরিচালিত চিত্রা নদীর পারে চলচ্চিত্রে অভিনয় করেন। এছাড়া তিনি আফসানা মিমি পরিচালিত পৌষ ফাগুনের পালা" ধারাবাহিক নাটকে অভিনয় করেন।  ২০১৪ সালের ডিসেম্বরে তিনি বাংলাদেশ টেলিভিশনে প্রচারিত নবাব সিরাজ-উদ-দৌলা যাত্রাপালায় সিরাজের খালা ঘসেটি বেগমের চরিত্রে এবং তার মেয়ে অরুণা বিশ্বাস আলেয়ার চরিত্রে অভিনয় করেন। পরের বছর তিনি তার মেয়ে অরুণা বিশ্বাস পরিচালিত ধুলোর আকাশ নাটকে অভিনয় করেন। নাট্যকার মান্নান হীরা রচিত এই নাটকে তিনি ধুলো বুড়ি চরিত্রে অভিনয় করেন। নাটকটি আন্তর্জাতিক মাতৃভাষা দিবস উপলক্ষ্যে এটিএন বাংলায় প্রচারিত হয়। তিনি এর আগে অরুণার পরিচালনায় বড় দিদি'' নাটকে অভিনয় করেন।  ব্যক্তিগত জীবন জ্যোৎস্না অমলেন্দু বিশ্বাসের সাথে বিবাহবন্ধনে আবদ্ধ হন। অমেলন্দু একুশে পদক বিজয়ী মঞ্চ ও যাত্রা অভিনেতা। তাদের এক কন্যা অরুণা বিশ্বাস। অরুণা একজন অভিনেত্রী এবং টেলিভিশন নাটক পরিচালক। পুত্র মিঠু বিশ্বাস একজন নাট্য নির্মাতা। বর্তমানে তিনি তার পুত্র ও কন্যার সাথে কানাডায় বসবাস করেন।  সম্মাননা  যাত্রাশিল্পে অবদানের জন্য বাবিসাস পুরস্কার আজীবন সম্মাননা (২০১৫)  মঞ্চ ও যাত্রায় অবদানের জন্য একুশে পদক (২০১১)  বগুড়ার আমরা ক'জন শিল্পীগোষ্ঠী থেকে স্বর্ণখচিত মুকুট (২০১০)  আনর্তঅর্হণপত্র ২০২৪, রাজশাহীকেন্দ্রিক নাটকের কাগজ আনর্ত তাঁকে২৯ জানুয়ারি ২০২৪ তারিখে আনর্ত অর্হণপত্র প্রদান করে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাঙালি মঞ্চ অভিনেত্রী বিষয়শ্রেণী:বাঙালি হিন্দু বিষয়শ্রেণী:বাংলাদেশী হিন্দু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:মানিকগঞ্জ জেলার ব্যক্তি বিষয়শ্রেণী:একুশে পদক বিজয়ী